**Kurzuscím:** Lexikológia előadás

**Típus:** előadás

**Kód:** BTNM245OMA

**Heti óraszám:** 2

**Kreditszám:** 2

**A számonkérés módja:** kollokvium

**Leírás:**

A hallgatók az előadáson megismerkednek a lexikológia alapjaival (a mentális lexikon fogalmával, szerkezetével, bővítésének lehetőségeivel és típusaival) elsősorban német nyelvi példaanyagra vonatkoztatva. A tantárgy különös hangsúlyt fektet a németben szokásos szóalkotási eljárásokra (mindenekelőtt a szóképzésre és a szóösszetételre), melyeket időről időre magyar nyelvű példák összevető bemutatásával is szemléltetünk. A tantárgy így átfogó lexikológiai alapismereteket közvetít, olykor német-magyar kontrasztív elemek használatával, illetve lexikológiai kérdések felvetésén és megválaszolásán keresztül fejleszti a hallgatók problémafelismerő és -megoldó készségeit.

**Tematika:**

|  |  |
| --- | --- |
| **Hét** | **Téma** |
| 1. | A lexikológia tárgya és célja. A lexikon. A lexikológia rész- és határterületei. |
| 2. | A szó: ortográfiai, fonológiai és morfológiai definíciók. A lexéma. |
| 3. | A szóalkotás alapjai: morfológiai alapfogalmak |
| 4. | A szóalkotás típusai és fajtái (1) |
| 5. | A szóalkotás típusai és fajtái (2) |
| 6. | Az igék szóalkotási módjai |
| 7. | A főnevek szóalkotási módjai |
| 8. | A melléknevek és határozószók szóalkotási módjai |
| 9. | A jövevényszavak: nem natív szókincs, internacionalizmusok, idegen szavak |
| 10. | A szójelentés szemantikai szerkezete |
| 11. | Frazeologizmusok a mai német nyelvben |
| 12. | A lexikon időbeli változása: neologizmusok, archaizmusok, jelentésváltozás |
| 13. | Szakszókincs, terminológia, nyelvi változatok |
| 14. | Ismétlés, összefoglalás |

**Kötelező irodalom:**

Digitális oktatási segédanyagok

**Ajánlott irodalom:**

Mrazović, P. & Czichocki, S. (1997): *Lexikologie der deutschen Sprache.* Szeged: JATEPress.

Schippan, T. (2002): *Lexikologie der deutschen Gegenwartssprache*. 2. Auflage. Niemeyer.